Help:Extension:ContentTranslation/he

ברוכים הבאים לתרגום תוכן!

"תרגום תוכן" הוא כלי שעוזר לעורכים לתרגם דפים בין שפות. הוא עוזר למתרגמים להתרכז בהקלדת הטקסט במקום לחשוב על עיצוב ידני, קטגוריות, קישורים, תמונות, וכו'.

יצירת דף ויקי חדש על בסיס דף קיים בשפה אחרת דורשת שימוש בשירותי תרגום מכונה, מילונים, עיצוב מחדש של הטקסט ("ויקיזציה"), תיקון קישורים והערות, וקפיצות רבות מחלון לחלון. כלי תרגום תוכן מפשט את תהליך יצירת הדפים המתורגמים באמצעות הצגת התרגום לצד הדף המקורי, ומוסיף אוטומטית פרטים כגון עיצוב, קישורים, קטגוריות והערות שוליים.

כלי תרגום התוכן מיועד בעיקר ליצירת הגרסה הראשונה של הדף המתורגם. לאחר היצירה אפשר לערוך אותו כמו כל דף אחר.

הפעלת "תרגום תוכן"
כרגע כלי תרגום תוכן מותקן בתור אפשרות בטא. כדי להשתמש בו יש להפעיל אותו באפשרויות בטא. כדי לעשות את זה יש להיכנס לחשבון, ללחוץ על בראש הדף, לסמן את האפשרות  ולשמור את ההעדפות בעזרת הכפתור "שמירת העדפות" בסוף העמוד.



לוח בקרה
לוח הבקרה הוא נקודת הכניסה העיקרית לממשק תרגום התוכן.

איך להגיע ללוח הבקרה
יש ארבע דרכים להגיע ללוח הבקרה:

הדרך הראשונה היא להעביר את סמן העכבר על "" בתפריט האישי שבראש המסך. בתפריט שיופיע, יש ללחוץ על "".



הדרך השנייה היא ללחוץ על "" ואז על כפתור ה"" בראש הדף.



הדרך השלישית היא למצוא את הדף שברצונך לתרגם בשפת המקור, ללחוץ על הקישור עם שם השפה שלך ברשימת הקישורים לשפות אחרות הנמצאת בסרגל הצד. (זה יעבוד רק אם הכלי מותקן בשפת המקור ומופעל בו)



הדרך הרביעית היא פשוט לכתוב "Special:CX" או "Special:ContentTranslation" בשורת החיפוש בוויקי שלך.



התחלת תרגום

 * 1) יש ללחוץ על "".
 * 2) יש לבחור את שפת המקור ולכתוב את שם הדף שברצונך לתרגם.
 * 3) יש לבחור את שפת היעד ולכתוב את שם הדף המתורגם שהולך להיווצר. אם הערך יקבל את אותו שם בשפה שלך, אפשר להשאיר את השורה הזאת ריקה.
 * 4) יש ללחוץ על "" כדי להתחיל!

General

 * כשזה אפשרי, הקטגוריות יותאמו באופן אוטומטי. זה קורה כשיש קטגוריה מקבילה בשפת היעד, שמקושרת בקישור בין־לשוני.
 * אם תרגום מכונה זמין לזוג השפות שבחרת, הפסקה תתורגם אוטומטית מיד עם הלחיצה עליה. תרגום המכונה אינו מושלם וחובה תמיד לתקן אותו לפני הפרסום.
 * אם תרגום מכונה אינו זמין לזוג השפות שבחרת, יועתק טקסט המקור, והקישורים יותאמו אוטומטית.
 * תמונות מותאמות באמצעות לחיצה פשוטה. יהיה צריך לתרגם את כיתוב התמונה (הכיתובים יתורגמו אוטומטית אם תרגום מכונה זמין).
 * הערות השוליים יותאמו אוטומטית, אם כי ייתכן שיהיה צורך לתקן אותן עוד בהתאם למה שמקובל בוויקי שלך אחרי פרסום הדף.
 * תבניות שתופסות פסקה שלמה, למשל תיבות מידע, לא תוצגנה בממשק התרגום, אפשר להוסיף אותן אחרי הפרסום (ייתכן שהאפשרות לתרגם תבניות תתווסף בעתיד).

כתיבת התרגום ופרסומו

 * 1) יש להקליד את התרגום של כל פסקה בעמודת התרגום. לא חובה לתרגם את כל הפסקאות – אפשר לתרגם כמה שנחוץ לוויקי בשפה שלך.
 * 2) עד פרסום הדף, התרגום נשמר אוטומטית בפרקי זמן קבועים, אז אינך צורך לדאוג שהוא ילך לאיבוד. כדי לחזור לדף שהתחלת לתרגם, יש לחזור ללוח הבקרה ולבחור את הדף מהרשימה שתוצג לך.
 * 3) אחרי שכתבת את כל מה שרצית לגרסה הראשונה של הדף המתורגם החדש שלך, יש ללחוץ על "".

המשך תרגום
אם התחלת תרגומים לשפות כלשהן, הם יופיעו בלוח הבקרה. אפשר להמשיך לתרגם באמצעות לחיצה על פריט ברשימה הזאת.

אפשר גם לראות רשימת תרגומים שפרסמת באמצעות מעבר ללוח הבקרה ובחירת "".